НАРОДНО ЧИТАЛИЩЕ ,, ВЪЗРАЖДАНЕ 1920“ с.ЧЕРВЕНЦИ , общ .ВЪЛЧИ ДОЛ, обл. ВАРНА

ОТЧЕТ

За осъществената читалищна дейност през 2023г.

Българското читалище се възприема от обществото като културна

институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.

В своето съществуване Народно читалище ,,Възраждане 1920“ се е превърнало в основна клетка на културата, със свое място и роля в живота на местната общност.

През последните години – години на бързо развитие на обществото,

най-вече в технологично отношение, читалището ,,Възраждане 1920“ вече е не само традиционната културно-просветна организация за най-широк кръг от населението, но и институция, която отговаря на съвременните изисквания за бърз достъп до информация, за предоставяне по иновативен начин възможности за развитие творческия потенциал на населението. Особено внимание се обръща на взаимовръзката между поколенията, най-вече с оглед задоволяване потребностите на младите хора. Дейността на

читалището е винаги свързана с променящите се социално-икономически

условия в общността, изменящите се ценности и потребности на хората.

Управляващ орган на читалището е читалищното настоятелство, което

се състои от трима членове. Председател Катя Славова Георгиева. Основните функции и задачи които стояха пред институцията

бяха: Затвърждаване позицията на читалището като водещо културно

средище; обогатяване на културния живот с традиционни и нови форми;

развитие на библиотечната дейност; превръщане на читалището в

информационен център; съхраняване на народните обичаи и традиции;

развитие и подпомагане на любителското художествено творчество; работа по проекти; партниране с местното самоуправление за развитието на културните процеси.

По отношение на заложените приоритетни Библиотечна и информационна дейност, една от основните дейности на читалището е библиотечната дейност.

Основна ѝ цел е привличане на читатели от най- ранна детска възраст. Към читалището функционират два отдела на библиотеката - за деца и за

възрастни. Читалищната библиотека е една от най-работещите и инициативни библиотеки в Общината.

За съжаление през последните години броят на читателите намалява и

причините за това са различни: при по-младото поколение причините варират от нежелание за четене до четене онлайн. При по-възрастните – от липса на време .

Но всъщност основната причина за намаляване броя на читателите е липса на навици за четене. Именно за това, библиотеката реализира различни инициативи, насочени към най-малките – децата от Детска градина „Здравец”, с цел възпитаване на любов към книгата и четенето.

През годината се провеждаха чествания на дати от местния и

националния календар.

Библиотечния фонд наброява 8236 библиотечни материала. /към31.12.2023 г./

Посещения – 88.

Раздадени книги – 456.

Художествено - творческа дейност

В НЧ „Възраждане 1920“, функционира самодейният състав ,,Наниз“.

Читалището организира традиционни празници и чествания, свързани с

местния и националния календар. Работи съвместно с ОбУ „Св.Св. Иван Рилски”, ЦДГ „Здравец”, Пенсионерския клуб „Дълголетие”, Кметство – Червенци.

Самодейците от читалищният състав, бяха основни участници в провеждането на културните изяви и събития. Бяха осъществени

пътувания през изминалата година.

През годината се проведоха следните празници:

* ЯНУАРИ – бабин ден
* ФЕВРУАРИ – ден на пчеларя, Трифон Зарезан, табло за Васил Левски, Сирни заговезни (пале на огън)
* МАРТ – ден на самодееца ,Баба Марта, осми март, Първа пролет
* 9 май – полагане цветя пред паметника на загиналите през войните.
* Май- Професионален празник на библиотекаря.
* 24 май – Ден на Българската просвета и култура.
* ЮНИ – ден на детето, откриване на жътвата със самодейците и ПК ,,Победа“ с. Червенци.
* През летните месеци библиотеката продължи да работи с децата на тема опознай моето родно село и моят роден край.
* Деня на възрастните хора
* Памет българска – утро посветено на народните будители.
* През месец ноември се чества ден на християнското семейство.
* 20 декември – игнажден ,самодейците изработиха сурвакница за конкурса проведен от общ. Вълчи дол.
* Декември е месец на коледарите и коледните празници.
* Посрещане на нова година с населението и гости на село Червенци.

Чит. секретар взема участия в обучения и семинари след получаване на покани от РКЦИ читалища гр. Варна и общинска администрация. През изминалата година чит. секретар посети един семинар.

Заключение: През изминалата 2023г. НЧ,, Възраждане 1920“ утвърди авторитета си и се доказа като значима институция с принос и подобряване културния живот на селото. Чит. настоятелство и чит. секретар работят за разширяване кръга на партньори.

Изготвил : Чит. Секретар – Янка Колева